Sensorveiledning for RETKOM 4101 – Vitenskapsteoretisk studium innen retorikk og språklig kommunikasjon, høst 2018

**Kursbeskrivelse**

Vitenskapsfilosofi er det systematiske filosofiske studiet av fellestrekk og særegenheter ved de ulike vitenskaper. Målet er å klargjøre påstander, analysere forklaringer, og analysere forhold mellom forklaringer, begrep og klasser. Samtidig har vitenskapsfilosofi en normativ tilnærming til vitenskap. Den spør f.eks.: «Hvordan er en god forklaring?», «Hva er pålitelig forskningsviten?», «Hvordan er en forklaring som ikke inneholder indre konflikter?». Vitenskap er likevel ikke et enhetlig felt, og dette emnet fokuserer særlig på særegenheter ved humaniora.

I tillegg til en innledning til vitenskapsfilosofiske spørsmål ved humaniora, behandler emnet utgangspunkter av ulike tilnærminger til språklig kommunikasjon. Målet er å forstå antakelser som ligger bak disse tilnærminger, og å forstå forhold mellom ulike tilnærminger. Tilnærminger som vil behandles er etnometodologisk samtaleanalyse, dialogisme, diskursanalyse og retorikk.

Etter fullført emne skal studenten ha fått et vitenskapsteoretisk grunnlag for arbeidet med masteroppgaven og kunne:

* analysere teoretiske aksiomer av ulike tilnærminger og teorier
* drøfte likheter og forskjeller mellom ulike tilnærminger
* begrunne valg av metoder og teorier i forhold til forskningsobjekt
* granske vitenskapelige forklaringer og resultater på en kritisk måte
* forstå utgangspunktet for ulike tilnærminger til språklig kommunikasjon
* lese selvstendig og kontekstualisere klassisk vitenskapelig litteratur

**Eksamen**

Eksamen er en hjemmeeksamen hvor kandidaten skal svare på et oppgitt spørsmål.

Hjemmeeksamen gjennomføres i løpet av 3 dager og med alle hjelpemidler tilgjengelig.

Begrunnelse

**Eksamensoppgave**

Svar på to av de tre oppgavene. Henvis til relevante kilder i pensum.

1. Hva betyr det at humanistiske vitenskaper er fortolkende vitenskaper, og hvordan kan vi forstå objektivitet i humanistiske fag?

2. Hvilke trekk av Alfred Schutz’ filosofi kan vi finne i samtaleanalyse, kritisk diskursanalyse og moderne retorikk?

3. Sammenlikne Mikhail Bakhtins og Carolyn Millers syn på sjanger, og drøft sjanger som naturlig klasse.

Omfanget av oppgaven skal være ca 8 sider (à 2300 tegn uten mellomrom).

**Vurderingskriterier**

Eksamensoppgavene er ganske vide, og det er opp til kandidaten å tolke, avgrense og konkretisere hvordan det skal besvares. Dette tolkningsrommet innebærer imidlertid ikke at kandidatene kan skrive om hva de vil, og ifølge vurderingskriteriene skal sensorene vurdere i hvilken grad spørsmålet i oppgaveformuleringen er besvart.

I vurderingen, legges det vekt på:

* I hvilken grad er besvarelsen et svar på det oppgaveformuleringen spør om?
* Hvor god er kandidatens kjennskap til og forståelse av pensumlitteraturen?
* Hvor klar og selvstendig er kandidatens tenkning og argumentasjon?
* Hvor godt underbygges argumentasjonen av henvisning til pensumlitteratur?
* Hvor presist og selvstendig er språket?
* Hvor godt strukturert er teksten?
* I hvilken grad er oppgavetekstens krav til formalia oppfylt?

I avanserte besvarelser tilkobler kandidaten teorien til sine egne erfaringer og praksis ved å bruke eksempler fra sitt eget liv eller studier.

Viktige momenter som bør være med i en god besvarelse til eksamensoppgave 1:

Besvarelsen kan ta utgangspunktet i Alfred Schuetz’ artikkel eller i forskjellen mellom naturalisme og interpretivisme, og fortolkende metodologi (Risjord s. 34-35, 42-64). Hovedpoenget er at innen humanistiske vitenskap (og samfunnsvitenskap) studerer man fenomener og objekter som har allerede blitt gitt mening av andre subjekter, og formålet av humanistiske vitenskap er å forstå erfaringer, meninger og verdier av andre mennesker. Da er spørsmål f.eks.: Hvordan kan vi oppnå sånn forståelse? Kan fortolkning være objektivt?

Besvarelsen til spørsmålet om objektivitet bør være dannet på Risjord (s. 14-31) og Montuschi & Cartwright (s.125-143).

Viktige momenter som bør være med i en god besvarelse til eksamensoppgave 2:

Besvarelsen skal inneholde en kort oppsummering om de aspektene av Alfred Schuetz’ artikkel som er relevante til eksamensoppgave (Constructs of thought objects in common-sense thinking, s. 7-34), en kort presentasjon om samtaleanalyse (Heritage 1984, Sacks 1984), kritisk diskursanalyse (Wodak & Meyer 2009), og moderne retorikk (særlig Miller 1989 og Bitzer 1968).

Det bør påpekes i besvarelsen at disse tilnærmingene betoner forskjellige aspekter i Schutz’ filosofi. I samtaleanalyse er Schutz’ tanker om intersubjektivitet og gjensidighet av perspektiver (reciprocity of perspectives) «for all practical purposes» (s. 11-13) samt sosial interaksjon (s. 22-26). I kritisk diskursanalyse er det relevant å påpeke Schutz’ tanke om at vår kunnskap om verdenen er sunn fornuft kunnskap (common-sense knowledge) som vi ikke drar i tvil, at denne kunnskapen er dannet på typifiseringer, og at denne kunnskapen (typifiseringene våre) er i stor grad delet mellom mennesker fordi vi lever i en intersubjektiv verden (s. 7-10, 13-19). Denne tanken likner på kritisk diskursanalyse i at i kritisk diskursanalyse formålet er å avdekke strukturer og maktforhold i sosiale verdenen som er blitt naturalisert og tas for gitt. Miller som representerer moderne retorikk diskuterer den retoriske sjangeren som sosial handling. Hun foreslår at det er den typifiserte konstrueringen av retoriske situasjoner som gjentar (s. 153-158). Her er det relevant å henvise til Schutz’ artikkel s. 7-22.

Viktige momenter som bør være med i en god besvarelse til eksamensoppgave 3:

Besvarelsen skal inneholde en beskrivelse av Bakhtins og Millers syn på sjanger samt en sammenlikning av dem: fellestrekk og forskjeller. Her er det mye frihet i det hvilke aspekter betones i besvarelsen. Videre skal besvarelsen forklare begrepet «naturlig klasse» (natural kind, Risjord 48-53) og i dette forhold diskutere også begrepet «sosial klasse» (social kind). Spørsmålet om sjanger som naturlig klasse skal være koblet til spørsmålet om sosiale klasser er nominale eller naturlige klasser.

Ikke alle aspekter ved en eksamensbesvarelse er like målbare, og sensors faglige skjønn vil derfor også være en del av vurderingen.

Fagspesifikke karakterbeskrivelser finnes her:

<https://www.uio.no/studier/eksamen/karakterskala/fagspesifikk-karakterbeskrivelse/hf-iln-nordisk.html>